Nafarroako Parlamentuko Mahaiak, 2022ko martxoaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Iruñeko espetxean mediku eta erizain berariazkoek duten arreta-ordutegiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko martxoaren 7an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

2022ko otsailaren 28a

Zein da Iruñeko espetxeari arreta emateko mediku eta erizain berariazkoen arreta presentzialeko eta lokalizatuko ordutegia?

Izan al da aldaketarik Nafarroako Gobernuak espetxe-osasungintzari buruzko eskumena bere gain hartu zuenetik edo bere horretan jarraitzen du?

Nafarroako Gobernuak ba al du aldaketarik egiteko asmorik? Hala bada, zer aldaketa eta noiz?

Iruñean, 2022ko otsailaren 28an

Foru parlamentaria: Cristina Ibarrola Guillén